كانديدا رويال

كانديدا رويال (Candida Royalle) (15 اكتوبر 1950 - 7 سبتمبر 2015) ممثلة ومخرجة ومنتجة بورنوجرافية امريكية ، اسمها الحقيقى كانديس ماريون ڤادالا (Candice Marion Vadala) و أسرتها من اصول أيرلندية وبريطانية وإيطالية

 نشأتها 
اتولدت كانديدا رويال يوم 15 اكتوبر 1950 فى مدينة نيو يورك فى ولاية نيو يورك الامريكية ، ودرست فنون المزيكا والرقص فى المدرسة العليا للفنون والتصميم فى مدينة نيو يورك وبعد كده كملت دراستها للفنون دى فى جامعة ولاية نيو يورك

 شغلها 
فى سنة 1975 دخلت كانديدا رويال فى مجال البورنوجرافيا ومثلت اكتر من 70 فيلم بورنوجرافى اشهرهم Analist و Carnal Haven و Love Secrets و Liquid Lips و Liberations of Honeydoll Jones و The Starlets و Pizza Girls و Pro-Ball Cheerleaders و Olympic Fever و Hot Rackets و Sunny و Blue Ecstasy و Studio Of Lust و Three Daughters

كانديدا رويال كانت بتكتب مقالات دورية فى المجلات البورنوجرافية المشهورة زى High Society و Cheri

فى سنة 1984 اسست كانديدا رويال شركة Femme Productions لانتاج الافلام البورنوجرافية ، و كان الهدف الاساسى للشركة دى هو ان الافلام البورنوجرافية اللى بتنتجها تكون سبب فى علاج اى مشاكل جنسية عند اى اتنين متجوزين بيتفرجوا عليها . وده اللى خلى عدد كبير من الدكاترة الاستشاريين والمعالجين فى مجال الصحة الجنسية يشيدوا بكانديدا رويال لانها اعتبرت شغلها فى مجال البورنوجرافيا رسالة وطريقة لعلاج المشاكل الجنسية عند الناس مش لمجرد المتعة والاثارة وبس

فى سنة 1989 مضت كانديدا رويال على وثيقة تحديث صناعة البورنوجرافيا ، و بعد كده بقت الخطيب العام و محاضرة فى مؤسسة سميثسونيان البحثية (Smithsonian Institute) وفى المجلس العالمى لعلم الجنس وفى جامعات كتيرة

فى سنة 2004 اصدرت كانديدا رويال كتاب How to Tell a Naked Man What to Do

كانديدا رويال كانت عضو فى American Association of Sexuality Educators, Counselors and Therapists (المنظمة الامريكانيه لمدرسين الجنس واستشاريين ومعالجين الامراض الجنسية) وكمان عضو مجلس ادارة مؤسس لمنظمة Feminists for Free Expression (نسويات حرية التعبير) ، ده غير عضويتها لمنظمة XRCO ومنظمة AVN المتخصصين فى تقييم مجال البورنوجرافيا

فى سنة 2014 ابتدت كانديدا رويال فى انتاج فيلم While You Were Gone: The Untold Story of Candida Royalle عن سيرتها الذاتية الا انه ماكملش فى حياتها ، لكن الورثة بتوعها قرروا يكملوه علشان يتم اصداره فى اقرب ميعاد ممكن

 وفاتها 
فى يوم 7 سبتمبر 2015 ماتت كانديدا رويال فى بيتها فى مدينة ماتيتوك فى ولاية نيو يورك نتيجة مضاعفات مرض سرطان المبيض



 مصادر 

 لينكات برانيه 



تصنيف:ممثلات بورنوجرافيات
تصنيف:مخرجات بورنوجرافيات
تصنيف:منتجات بورنوجرافيات
تصنيف:موديلات عريانة
تصنيف:ممثلات شبقيات
تصنيف:مدرسين للجنس
تصنيف:ناشطين امريكان
تصنيف:نسويين امريكان
تصنيف:كاتبات امريكيات
تصنيف:امريكان ايرلنديين
تصنيف:امريكان بريطانيين
تصنيف:امريكان طليان
تصنيف:مرضى السرطان
تصنيف:وفيات من سرطان المبيض
تصنيف:ممثلات بورنوجرافيات من مدينة نيو يورك
تصنيف:ممثلات بورنوجرافيات من ولاية نيو يورك
تصنيف:ممثلات بورنوجرافيات امريكيات